Автор – х1оттинарг: кхиорхо Юсупова Жарадат Мусаевна.

Гуьмсе-г1ала, 2021 г.

Д1айиллинчу занятийн вовшах тасаран уьйран х1оттам, довзар кхиош берийн бешара лакхарчу тобанан берашца.

Дарс: «Бабийн г1уллакхаш».

1алашо: берийн къинхьегамца беш болу белхан лаам кхиор, ц1ано латто 1амор, воккхачуьнга болу лерам ч1аг1бар.

Хьесап:

Кхоллараллин:

1. Хьалха 1амина къахьегаран г1уллакхан хаарш т1еч1аг1дар.
2. Къинхьегамах лаьцна хаарш совдахар.

Кхиоран:

1. Къепалла д1аяккхар, вовшашна г1онакъосталла деш.
2. Довзаран хьашт кхиор.
3. Цхьаьна болх бар карадерзор, г1уллакх деш йоккху хан дикачу аг1ор кхоллар.

Кхетош кхиоран:

1. Баккхийчарнаг1одеш г1уллакхан хьашт кхиор гойтуш ,г1онакъосталла дан лаам дог- ойла ч1аг1ъяр, г1уллакх довзийтар, дозуш долу къамел кхиор.

Кхоллараллин цхьанатоьхна некъаш: довзар кхиор, дозуш долу къамел кхиор, исбаьхьаллин- хазалла кхиор, могшал-г1оралла кхиор.

Лелина кепаш:

Гайтаман-1ат1къаме: къастош хьажар г1уллакх деш веанчу хьеше (Пошталелорг);

практикан: куьйга эшарца хаадалар, аппликаци яр;

ловзаран кеп: ловзар «Ч1ирдиган г1о дар», сада1аран киртиг «Мерза 1аж», п1елгийн гимнастика «Г1уллакхаш».

Дешнийн кеп: дош кхоллар-х1оттор, гайтам.

Методически приемаш:

Совг1атан киртиг – пошталелорг;

Кица;

Къамел;

Гайтар, дийцар;

Хаттарш;

Дог айар.

Г1ирс: кехат, ловзаран г1ирс, къинхьегам гойтуш суьрташ, хьалхаухкурш, ялта (к1а, кхоьш, хьаьч1иг), чекх яккхаз аппликаци, клей бокх, горгамаш.

I дакъа: Занятийн д1айолаяларан дакъа.

Вовшахтохаран киртиг.

Г1уллакх д1адахьаран х1оттам:

Маршалла хаттар: Де дик хила шу бераш! (Диканца дукх ехийла). Вовшашна хаза делало, самукъане д1айолор ю вай заняти.

Кхиорхочо: Дика ладог1ал соьга ас шуна дуьйцур керла х1уманаш, Къаьсттина дозуьйтур ду вайн нохчийн халкъо хьалха заманчохь дийцина кица ду «Аьхка мало, 1ай хало». И х1ун бохург ду аьлла хета шуна? (Берийн жоьпаш). (Аьхка къахьоьгуш ялта гулдо, гуьйранна ялта чудерзадо. Ялта иза хьаьч1иг, к1а, кхоьш. Вай 1аьнах дика аьттонца девр ду.

II дакъа: Коьртаниг.

Кхиорхочо: бераш вай тахана дуьйцур ду къахьегар, къинхьегамна т1ера хиларх лаьцна. Хьа до ц1ахь г1уллакхаш? (Берийн жоьпаш). Х1ун г1уллакхаш (Берийн жоьпаш). (Нанна, дена, бабина, дадина).

Муьлха г1уллакх деш г1о до аша нанна? (Берийн жоьпаш).

Муьлха г1уллакх деш г1о до аша бабина? (Берийн жоьпаш).

Къаьсттина бере хаттар. Ахь муьлха г1уллакх до бабина, нанна? (Берийн жоьпаш).

Суна ч1ог1а хаза хити са шоьх самукъа дели! Дика бераш ду шу! г1онакъастолла дан деза: 1уьйран мотт д1абаккха беза, шайн юьхь, куьг диллина, яъх1ума йиъна, пхьег1аш д1аяха еза, шаьш берийн бешара д1адахча, т1ера бедарш нисъеш шайн шайн метта д1аяхка еза, нанас аьлларг дан деза.

Нена г1оьнчий хила шу!

Наь1рех п1елг туху, заняти чувог1у пошталелорг.

Пошталелорг: Де дика хила шу! Со шуна кехат дохьуш веана.

Кхиорхочо: Диканца дукха вехийла хьо. Кехат хьа даитна тхуна?

Пошталелорг: Ч1ирдига даитина.

Кхиорхочо: д1адеший ас кехат ладог1а бераш.

Пошталелорг: шоьца кехат доьшуш 1айла дац са, кхин д1а декъа дезаш кехаташ ду со д1авоьда. Шу 1адика йойла.

Бераш: 1адика Дала йойла!

Кхиорхочо: х1инца вай кехат д1адеший вай реза дуй шу? (Берийн жоьпаш).

Кехат: «Де дика хила шу бераш! Со баба йолче хьошалг1а веана ву, цунна г1онакъосталла дан. Бабас тахана суна кхоъ г1уллакх т1едиллина: бешара 1ежаш схьалахьадар, хохашна хи тохар, керта ара нуй хьакхар».

Кхиорхочо: Кхочуш далур дуй вайна бераш, Бабас т1едехкина г1уллакхаш?

Вай Ч1ирдигна г1уллакхаш муха дан деза гойтуш ловзарех ловзур ду.

«Ч1ирдигна г1о дар».

1алашо: ловзаран кепаца ц1ера г1уллакхаш довзийтар; г1уллакх дан 1амор;

дозуш долу къамел кхиор; нохчийн меттан дешнаш жигара даккхар.

Шоьгара г1о эшар суна, г1уллакхаш дан хьовси вай? 1ежаш муьлхачу диттан бухлара схьалахьо дезаш ду? (Берийн жоьпаш)

Х1инца вай хохашна хи тохи. (Кхиорхочун г1оьнци бераша хи туху хохашна) Дукха даха шу! Дела реза хилла вайна ма хаза г1улкх ди вай.

Х1инца Баби кертахь нуй хьокхар бу, Баби ч1ог1а самукъа дера ду кертахь ц1ена хилча.

Вай дина г1уллакхаш т1е яздина, кехат д1адохьуьтур ду Пошталелорхочуьнга. Х1инца вайн Ч1ирдигна хуар ду муьлха г1уллакх, муха дан деза.

Сада1аран минот.

Эх1 ма 1аж бу иза!

Муттанах бу и буьзна.

Куьг ахь кховдош лекха,

1аж цу т1ера баккха.

Мохо генаш лестадо,

Соьга 1аж ц баккхало.

Кхоссалуш, куьг кховдор ду,

Сихха 1аж схьабоккхур бу.

Эх1, ма хаза бу и г1аж!

Божаби ас тоьхна 1аж.

Кхиорхочо: бераш вай болх кхин д1ахьура бу. Сехьа довли охьаховша.

Аса вайн хан дукха ца яйъа кийча суьрташ деана. Х1ара сурт гой шуна. Шен- шен меттахь оьшу х1ума ю. Дитта буг1ахь 1ежаш, кертахь нуй, бешахь ведар. Вай клей бокх лело дезаш ду, б1аьрга 1оттарах лараде, бага м 1отта, куьйга т1е хьакхадалар нислахь горгам хьакхе куьг ц1ан де.

Кийча суьрташ т1е суьртаца йог1у х1ума лехна, клей бокх хьокхуш т1е лато еза. Иштта болх д1ахьура бу вай.

П1елгийн гимнастика.

Нуй а хьаькхна к1ад а делла,

Арахь 1ежаш схьалахьийна.

Чура г1улкхаш сихха дина

Тхо сада1а хевшира.

Кхиорхочо: Бераш хаза г1уллакхаш ди вай, садаь1и вай, х1инца Ч1ирдиган г1уллакхаш муха дан деза дуьйцуш яздина кехат д1ахьажа дай вай.

Кхиорхочо: Пошателелорг чохь вуй хьо?

Пошталелорг: чохь ву.

Кхиорхочо: пошталелорг х1ара тхан кехат Ч1ирдигна д1акхачаде – хь.

Пошталелорг: мегаш ду самагат де д1акхачор ду.

Кихорхочо: дика дут хо т1аккха д1адоьлху.

III Дерзоран дакъа:

Жам1 дар.

1. Бераш стенах лаьцна дийцира вай тахана?
2. Г1онакъосталла хьан дира вай? (Ч1ирдиган).
3. Вай бабина х1ун г1уллакхаш дира?
4. Уггаре шу самукъа долшу дина г1уллакх муьлханиг дара?

Дог айар:

Кхиорхочо: бераш хаза г1уллакхаш ди аш, шу дика бераш ду! Суна хаза хийти аша шай наношна, дайшна, бабина, дадина ишта хаза г1уллакхаш деш.